擬古  其一五
作者：田錫
朝代：宋

paragraphs: 赫赫英豪士，韓侯令子孫。
千金募死士，博浪報君冤。
國耻尚未雪，驥足俄驚奔。
待搏如猛虎，未耀同朝暾。
霸略師黄石，大計當鴻門。
談笑定安危，功業遂隆尊。
鸞皇不啄粟，麒麟不駕轅。
將從赤松遊，高謝漢皇恩。
一旦君臣中，奮宗物論喧。
片詞爲密勿，四皓如飛翻。
進退存亡間，以智爲身潘。